তখন পুরাতন হাইকোর্ট বিল্ডিংয়ে পূর্ব পাকিস্তান হাইকোর্টের কাজ শুরু হয়। বিল্ডিং এর শীর্ষে যে বিরাট পাকিস্তানী পতাকা উড়ত-আমি দেখেছি এইসব মুহাজির প্রত্যেকদিন সকালে গিয়ে ঐ পতাকাকে সালাম করত অনেকক্ষণ ধরে। পূর্ব পাকিস্তানের প্রধানমন্ত্রী ছিলেন খাজা নাজিমুদ্দীন। অত্যন্ত সৎ ও ধার্মিক হিসেবে তাঁর পরিচিতি ছিল। খাজা নাজিমুদ্দীন ছিলেন ঢাকার নওয়াব পরিবারের সন্তান। আত্মীয়তা সূত্রে নওয়াব সলিমুল্লাহর ভাগ্নে। উচ্চ শিক্ষা পেয়েছিলেন বৃটেনে।